

PATVIRTINTA

*Vystomojo bendradarbiavimo*

 *ir humanitarinės pagalbos fondo tarybos*

 *2022 m. rugpjūčio 30 d. protokolu Nr. 2*

**KVIETIMAS TEIKTI PARAIŠKAS** **VYSTOMOJO BENDRADARBIAVIMO IR HUMANITARINĖS PAGALBOS FONDO LĖŠOMS GAUTI**

|  |  |
| --- | --- |
| **Kvietimo teikti paraiškas pavadinimas** | KVIETIMAS TEIKTI PARAIŠKAS VYSTOMOJO BENDRADARBIAVIMO IR HUMANITARINĖS PAGALBOS FONDO LĖŠOMS GAUTI |
| **Tikslas** | Atrinkti ir finansuoti projektus, atitinkančius Lietuvos vystomojo bendradarbiavimo strategines kryptis ir Fondo tarybos patvirtintas koncepcijas (1 priedas) |
| **Tinkami pareiškėjai ir partneriai** | Projektų paraiškas gali teikti Lietuvos ir užsienio valstybių juridiniai asmenys, kitos organizacijos, jų padaliniai ir fiziniai asmenys.Pareiškėjas privalo turėti partnerį (-ius) valstybėje partnerėje, kurioje įgyvendinamas projektas. Partneris valstybėje partnerėje nebūtinas vykdant veiklą, susijusią su parama demokratijai. Projekto partneriais gali būti Lietuvos ir užsienio valstybių juridiniai asmenys, kitos organizacijos, jų padaliniai ir fiziniai asmenys. Projekto partnerių skaičius neribojamas.Specialieji reikalavimai pareiškėjams ir partneriams gali būti nustatyti Fondo tarybos patvirtintoje koncepcijoje (1 priedas)Vienas pareiškėjas gali teikti tik vieną paraišką. Tas pats pareiškėjas negali teikti paraiškų kaip jungtinės veiklos grupės narys ar kitu teisiniu pagrindu veikiantis projekto partneris. Pareiškėjui pareiškėjo ar partnerio statusu pateikus daugiau kaip vieną paraišką, visos to pareiškėjo (partnerio) pateiktos paraiškos atmetamos (nebent pareiškėjas/partneris pateikdamas paraišką raštu atsisako anksčiau pateiktos paraiškos).Pareiškėjas turi turėti reikiamų administracinių gebėjimų ir pajėgumų, užtikrinančių projekto įgyvendinimą bei gebėjimą efektyviai naudotis projekto rezultatais po projekto įgyvendinimo. |
| **Tinkamos veiklos** | Projekto paraiška turėtų atitikti visus koncepcijose nustatytus reikalavimus. Neatitikus koncepcijoje nustatytų reikalavimų, projekto paraiška atmetama ir projektui negali būti skiriamas finansavimas.Fondo lėšomis finansuojamos veiklos, būtinos Fondo tarybos koncepcijoje, kurios įgyvendinimui teikiamas projektas, nurodytiems tikslams ir uždaviniams pasiekti.Projekto išlaidos turi būti racionalios, pagrįstos, atitinkančios ekonomiškumo principą. Fondo lėšomis negali būti finansuojamas ginklų, karinės ir kitos įrangos, branduolinės technologijos, neskirtos taikiems tikslams, prabangos prekių, paslaugų ar dovanų įsigijimas ir kita veikla, prieštaraujanti Lietuvos užsienio politikos interesams.Fondo lėšos gali būti skiriamos ir naudojamos:1. projekto veiklų vykdymo išlaidoms;2. projekto administravimo išlaidoms (projektą administruojančių darbuotojų (projekto vadovo, projekto koordinatoriaus, projekto finansininko ir kitų būtinų darbuotojų) darbo užmokesčiui ir su darbo užmokesčiu susijusioms išlaidoms arba projektą administruojančių asmenų paslaugų išlaidoms bei kitoms su projekto administravimu susijusioms išlaidoms (biuro patalpų, transporto nuomos ir išlaikymo, trumpalaikio materialiojo turto įsigijimo ar nuomos, ryšių, finansinių paslaugų (sąskaitų aptarnavimo ir kitų banko operacijų, išskyrus valiutos keitimo), komandiruočių ir kitoms būtinoms išlaidoms), jeigu jos tiesiogiai susijusios su projekto veiklomis ir yra būtinos projektui įgyvendinti.Projekto administravimo išlaidoms gali būti numatyta ne daugiau kaip 10 procentų projekto bendros lėšų sumos. |
| **Paraiškų pateikimo terminas** | Nuo 2022 m. rugsėjo 1 d. iki 2022 m. spalio 17 d. 16:00 Lietuvos laiku.Paraiškos pildomos ir teikiamos **elektronine forma** internete lietuvių arba anglų kalba. |
| **Atrankos procesas** | Paraiškų vertinimą organizuoja Fondo administratorius viešoji įstaiga Centrinė projektų valdymo agentūra (CPVA). Projektų paraiškos vertinamos šiais etapais:1. Projekto paraiškos administracinės atitikties vertinimas, kurio metu nustatoma, ar projekto paraiška visiškai užpildyta, ar pareiškėjas (-ai) ir projekto paraiška atitinka formalius kriterijus, ar pateikti visi projekto priedai ir pan. Projekto paraiškos administracinės atitikties tinkamumo vertinimą atlieka vienas vertintojas (CPVA darbuotojas);
2. Projekto paraiškos turinio ir išlaidų pagrįstumo vertinimas, kurio metu įvertinama, ar Projekto paraiška atitinka nustatytus turinio kriterijus ir ar Projektas tinkamas finansuoti. Projekto paraiškos turinio ir išlaidų pagrįstumo vertinimą atlieka ne mažiau kaip 2 vertintojai. Bendras paraiškai skiriamas balas apskaičiuojamas išvedant vertintojų suteiktų balų vidurkį (neapvalinant iki sveiko skaičiaus).

CPVA Kvietimo vertinimo rezultatus pateikia Fondo tarybai. Fondo taryba priima sprendimus dėl finansavimo atrinktoms Projektų paraiškoms įgyvendinti skyrimo (neskyrimo).Atlikdama vertinimą CPVA turi teisę kreiptis į pareiškėją dėl papildomos informacijos ar dokumentų pateikimo.Paraiškos įvertinamos per 45 dienų nuo kvietimo teikti paraiškas skelbime nurodytos paraiškų pateikimo paskutinės dienos. Esant argumentuotam poreikiui, CPVA gali prašyti Fondo tarybos pratęsti vertinimo terminą.  |
| **Bendras kvietimui skirtas biudžetas** | 800.000 eurų |
| **Mažiausia ir didžiausia galima lėšų suma vienai paraiškai** | Galima prašyti mažiausia fondo lėšų suma – 20.000 eurų.Galima prašyti didžiausia lėšų suma – 100.000 eurų.  |
| **Finansavimo intensyvumas** | Ne daugiau kaip 90 procentų tinkamų finansuoti projekto išlaidų.Patvirtinus paraišką, visos išlaidos apmokamos vienodu intensyvumu (paraiškoje nurodytu ir vertinimo metu patvirtintu nuosavų ir Fondo lėšų santykiu).Nuosavam įnašui pagrįsti pareiškėjas arba partneris turi pateikti laisvos formos įsipareigojimą dėl konkretaus projekto finansavimo nuosavomis lėšomis ir (arba), jei yra planuojama gauti kitų šaltinių lėšas nuosavų lėšų įsipareigojimams padengti, – tokių įsipareigojimų įrodymus. |
| **Projektų trukmė** | Projektų trukmė: Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kai projekto vertė daugiau kaip 50.000 eurųPlanuojama projektų įgyvendinimo sutarčių pasirašymo data: 2022 m. gruodžio mėn. |
| **Kontaktai** | Centrinė projektų valdymo agentūra (CPVA)El. paštas: vbfondas@cpva.lt Tel. +370 656 59004Atsakymai į klausimus el. paštu bus pateikti kaip įmanoma greičiau, bet ne vėliau kaip per 3 darbo dienas nuo užklausos gavimo CPVA dienos. |
| **Priedai** | 1 Priedas. Fondo tarybos patvirtintos koncepcijos |

**vystomojo bendradarbiavimo Projekto**

**koncepcijA Nr. 1**

**„Skaitmeninė transformacija Nigerijoje, Kenijoje, Ganoje“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Nigerija, Kenija, Gana*\** |
| **2. Bendradarbiavimo sritis (-ys)** | Skaitmeninimas  |
| **3. Projekto aprašymas** |
| **3.1. Projekto tikslas**  | Padėti vystyti spartesnį Nigerijos, Kenijos ir Ganos perėjimą prie modernių skaitmeninės ekonomikos sprendimų, prisidedant prie ES inicijuotos D4D (Digital for Development Hub) platformos, kurios viena iš steigėjų yra Lietuva, tikslų įgyvendinimo. |
| **3.2. Projekto uždaviniai** | 1. Siūlyti ir įdiegti skaitmeninius sprendimus Nigerijoje, prioritetą teikiant duomenų apsaugos reguliavimo sričiai;2. Skatinti skaitmeninį verslumą ir inovacijų diegimą Kenijoje, prioritetą teikiant išmaniosios žemdirbystės ir prekybos sritims;3. Prisidėti prie skaitmeninės ekonomikos vystymosi Ganoje, prioritetą teikiant e-mokėjimų sričiai. |
| **3.3. Tikslinė (-s) grupė (-s)** | Nigerijos, Kenijos, Ganos viešasis ir privatus sektorius |
| **4. Numatoma projekto įgyvendinimo trukmė** | Ne ilgiau kaip 12 mėn, kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\*\* ar kita paraiškų teikėjams svarbi informacija.*  | - Panašaus pobūdžio projektų, iniciatyvų įgyvendinimo patirtis;- Projekto vykdytojo finansinis indėlis ir/ar kiti papildomi finansavimo šaltiniai. |

*\*Pasirinkti ne mažiau dviejų išvardintų šalių.*

*\*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**vystomojo bendradarbiavimo Projekto**

**koncepcijA NR. 2**

**„****PARAMA ARMĖNIJOS ADMINISTRACINIŲ IR INSTITUCINIŲ GEBĖJIMŲ STIPRINIMUI“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė partnerė** | Armėnijos Respublika |
| **2. Bendradarbiavimo sritis** | Geras valdymas |
| **3. Projekto aprašymas** |
| **3.1. Projekto tikslas**  | Prisidėti prie Armėnijos administracinių ir institucinių gebėjimų ir valdymo stiprinimo, įgyvendinant reformas, numatytas pagal ES-Armėnijos visapusiškos ir tvirtesnės partnerystės (CEPA) susitarimą. |
| **3.2. Projekto uždaviniai** | 1. Perduoti Lietuvos patirtį viešojo sektoriaus reformų srityje, optimizuojant viešąjį sektorių, artinant jį prie ES standartų.2. Teikti ekspertinę paramą teisės viršenybę įgalinančioms reformoms (teisingumo, policijos, muitinės, valstybės tarnybos sistemos modernizavimo, vartotojų teisių apsaugos ir kt.).3. Perduoti Lietuvos gerąją praktiką ir patirtį Armėnijos reformų prioritetus atitinkančiose viešųjų paslaugų srityse (skaitmeninimo, sveikatos apsaugos ir kt.). |
| **3.3. Tikslinė (-s) grupė (-s)** | Armėnijos valstybės institucijos  |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija***Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.* | - Projekto vykdytojas turi būti viešojo administravimo subjektas;- Panašaus pobūdžio projektų su viešojo sektoriaus institucijomis įgyvendinimo Rytų partnerystės šalyse patirtis;-Vykdytojo finansinis indėlis ir/arba kiti finansavimo šaltiniai. |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA NR. 3**

**„****TVARAUS STIKLO IR PLASTIKO ATLIEKŲ VALDYMO SISTEMOS SUKŪRIMAS ARMĖNIJOJE (II)“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Armėnijos Respublika |
| **2. Bendradarbiavimo sritis (-ys)** | Aplinkos apsauga |
| **3. Projekto aprašymas** |
| **3.1. Projekto tikslas**  | Padėti sukurti stiklo ir plastiko atliekų tvaraus tvarkymo sistemą Armėnijoje  |
| **3.2. Projekto uždaviniai** | 1. Padėti parengti teisinio reguliavimo reformą atliekų tvarkymo srityje pagal ES ir Armėnijos visapusiškos ir tvirtesnės partnerystės susitarimo (CEPA) įsipareigojimus.2. Tęsti ekspertinę paramą, koncentruojantis ties teisinės bazės, skirtos išplėstinės gamintojo atsakomybės *(Extended Producer Responsibilty)* sistemos sureguliavimui Armėnijoje, sukūrimu, sudarant sąlygas įdiegti depozito sistemą.3. Didinti Armėnijos visuomenės sąmoningumą atliekų tvarkymo srityje ir tęsti visuomenės informavimą apie stiklo ir plastiko atliekų tvaraus tvarkymo naudą.

|  |
| --- |
|  |

 |
| **3.3. Tikslinė (-s) grupė (-s)** | Armėnijos aplinkos apsaugos sektoriaus valstybės institucijos |
| **4. Numatoma projekto įgyvendinimo trukmė** | Ne ilgiau kaip 12 mėn, kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.*  | * Panašaus pobūdžio projektų įgyvendinimo patirtis;

- Projekto vykdytojo finansinis indėlis ir/ar kiti finansavimo šaltiniai. |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**vystomojo bendradarbiavimo Projekto**

**koncepcijA NR. 4**

**„****Armėnijos transporto institucijų gebėjimų stiprinimas transporto saugos ir konkurencijos srityje (III)“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Armėnijos Respublika |
| **2. Bendradarbiavimo sritis (-ys)** | Geras valdymas |
| **3. Projekto aprašymas** |
| **3.1. Projekto tikslas**  | Tęsti saugios transporto sistemos kūrimą Armėnijoje, įgyvendinant ES ir Armėnijos visapusiškos ir tvirtesnės partnerystės susitarimą (CEPA). |
| **3.2. Projekto uždaviniai** | 1. Prisidėti prie geležinkelių transporto teisinio reguliavimo reformos (keleivių vežimo skatinimas, pasienio ruožų specifika, susitarimai su kaimyninėmis šalimis dėl techninių ir saugos reikalavimų);2. Sustiprinti kelių transporto saugą (automobilių transporto kontrolė kelyje, kelių transporto ekspertų kompetencijų kėlimas);3. Prisidėti prie Armėnijos civilinės aviacijos sistemos priartinimo ES reikalavimams. |
| **3.3. Tikslinė (-s) grupė (-s)** | Armėnijos transporto sektoriaus valstybės institucijos |
| **4. Numatoma projekto įgyvendinimo trukmė** | Ne ilgiau kaip 12 mėn, kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.*  | * Panašaus pobūdžio projektų įgyvendinimo patirtis;

- Projekto vykdytojo finansinis indėlis ir/ar kiti finansavimo šaltiniai. |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA NR. 5**

**„****PARAMA BALTARUSIŲ pilietiškumo ugdymui“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Baltarusija |
| **2. Bendradarbiavimo sritis (-ys)** | Demokratija ir pilietinė visuomenė |
| **3. Projekto aprašymas** |
| **3.1. Projekto tikslas**  | Prisidėti prie iš Baltarusijos priverstų išvykti baltarusių pilietiškumo ugdymo, stiprinti baltarusišką tapatybę ir jų europinį identitetą. |
| **3.2. Projekto uždaviniai** | 1. Baltarusių kalbos vartojimo skatinimas, rengiant kalbos kursus, kitas tautinį identitetą puoselėjančias veiklas.2. Pilietiškumo gebėjimų stiprinimas, pilietinio aktyvumo iniciatyvų skatinimas.  |
| **3.3. Tikslinė (-s) grupė (-s)** | Iš Baltarusijos atvykę asmenys, ypač jaunimas. |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.*  | * Panašaus pobūdžio projektų įgyvendinimo patirtis;
* Ekspertinė patirtis ir politinės situacijos Baltarusijoje išmanymas;
* Projekto vykdytojo finansinis indėlis ir/ar kiti papildomi finansavimo šaltiniai būtų privalumas
 |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA Nr. 6**

**„****Ekonominis ir socialinis JAUNIMO įgalinimas IRAKE“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Irakas |
| **2. Bendradarbiavimo sritis (-ys)** | Ekonominis ir socialinis įgalinimas |
| **3. Projekto aprašymas** |
| **3.1. Projekto tikslas**  | Kurti profesinio užimtumo galimybes Irako jaunimui, gerinančias ekonominę ir socialinę padėtį ir skatinančias potencialius migrantus likti savo šalyje. |
| **3.2. Projekto uždaviniai** | 1. Išanalizuoti Irako profesinio ugdymo situaciją ir identifikuoti optimalaus Lietuvos patirties perdavimo profesiniame ugdyme sektorius.2. Parengti inovatyvių, modernių, Irako darbo rinkoje paklausių profesinio ugdymo programų įdiegimo planą ir identifikuoti mažiausiai dvi Irako profesinio ugdymo įstaigas (Bagdade ir Irako Kurdistano regione), kuriose šis planas būtų įgyvendinamas.3. Įdiegti profesinio ugdymo programas, apmokant Irako mokytojus ir aprūpinant profesinio ugdymo įstaigas šiuolaikine infrastruktūra, būtina tų ugdymo programų įgyvendinimui. |
| **3.3. Tikslinė (-s) grupė (-s)** | Irako jaunimas  |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.*  | - Panašaus pobūdžio projektų, iniciatyvų įgyvendinimo patirtis;- Ekspertinė patirtis ir situacijos migracijos kilmės šalyse žinojimas;- Projekto vykdytojo finansinis indėlis ir/ar kiti papildomi finansavimo šaltiniai. |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA NR.7**

**„****INOVACIJOS TVARIAM VYSTYMUISI“**

Šio atvirojo kvietimo teikti paraiškas tikslas – sulaukti novatoriškų sprendimų, kurie prisidėtų prie tarptautinių vystymosi uždavinių sprendimo ir gerintų gyvenimo kokybę pasirinktų šalių partnerių gyventojams. Skatinamas platus požiūris į inovacijas: naujos technologijos, verslo modeliai, politinės koncepcijos, taikomieji tyrimai, leidžiantys atrasti naujų praktinių sprendimų įvairiems kylantiems poreikiams. Tikimasi finansuoti novatoriškus projektus, kurie galėtų lemti veiksmingiausius rezultatus pasirinktose srityse.

Projekto paraiškose turėtų būti aprašyti įgyvendinami tikėtinos inovacijų daromos įtakos ir ekonominio efektyvumo kriterijai. Svarbus paties projekto vykdytojo finansinis indėlis ir (ar) kiti papildomi finansavimo šaltiniai.

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)** | Bet kuri iš toliau nurodomų šalių (bet pareiškėjai raginami teikti projektus, taikytinus ir kitose šalyse arba regionuose):- ES Rytų partnerystės šalys (Ukraina, Moldova, Sakartvelas, Armėnija);- Afrikos šalys (Nigerija, Gana, Kenija);- Artimųjų Rytų ir Centrinės Azijos šalys (Irakas, Palestina, Uzbekistanas). |
| **2. Bendradarbiavimo sritis**  | Projektai turėtų apimti sritis, susijusias su bet kuriuo iš šių įvardytų Darnaus vystymosi 2030 m. tikslų (raginama nurodyti konkrečius rodiklius):4 – kokybiškas išsilavinimas;5 – lyčių lygybė;7 – įperkama ir švari energija;13 – klimato kaitos veiksniai;16 – taika, teisingumas ir veiksnios institucijos;17 – globali darnaus vystymosi partnerystė. |
| **3. Projekto aprašymas** |
| **3.1. Projekto tikslas**  | Kurti novatoriškus sprendimus, kuriuos įgyvendinus būtų galima veiksmingiau nei iki šiol spręsti svarbias (su pasirinktais Darnaus vystymosi tikslais susijusias) problemas. |
| **3.2. Projekto uždaviniai** | 1. Sukurti naujovės koncepciją.2. Išbandyti praktines projekto įgyvendinimo galimybes (nedidele apimtimi).3. Rinkti ir aprašyti duomenis apie projekto rezultatus ir realų poveikį.4. Numatyti projekto apimtį ir finansavimo šaltinius.  |
| **3.3. Tikslinė grupė**  | Konkreti tikslinė grupė (-ės), nurodoma (-os) projekto paraiškoje. |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija***Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\*\* ar kita paraiškų teikėjams svarbi informacija.* | - Bendrai kurti įtraukiant novatorių iš tikslinių šalių idėjas ir įgūdžius;- taikyti sektorių bendradarbiavimą (derinant pelno ir ne pelno siekiančių dalyvių žinias);- ieškoti duomenimis grįstų sprendimų;- numatyti projekto vykdytojo finansinį indėlį ir (ar) kitus papildomo finansavimo šaltinius;- kvietimu skatinama pareiškėjų įvairovė, tačiau bent viena projektą įgyvendinančioji organizacija turėtų būti įsikūrusi Lietuvoje. |

*\* Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriama papildomų balų už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, o iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA NR. 8**

**„****ATSPARUMO DEZINFORMACIJAI STIPRINIMAS EUROPOS SĄJUNGOS RYTŲ PARTNERYSTĖS ŠALYSE, YPATINGĄ DĖMESĮ SKIRIANT NEPRIKLAUSOMAI ŽINIASKLAIDAI“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)** | Europos Sąjungos Rytų partnerystės šalys (Ukraina, Moldovos Respublika, Sakartvelas, Armėnija)*\** |
| **2. Bendradarbiavimo sritis**  | Demokratija ir pilietinės visuomenės stiprinimas |
| **3. Projekto aprašymas** |
| **3.1. Projekto tikslas**  | Stiprinti atsparumą dezinformacijai ir strateginės komunikacijos gebėjimus, įtvirtinant nepriklausomos informacijos sklaidą. |
| **3.2. Projekto uždaviniai** | 1. Stiprinti ES Rytų Partnerystės šalių strateginės komunikacijos gebėjimus ir efektyvų reagavimą į dezinformaciją.2. Stiprinti nepriklausomos žiniasklaidos gebėjimus ir galimybes įsitraukti į kovą su dezinformacija, partnerystę su pilietinėmis organizacijomis, ugdant visuomenės atsparumą dezinformacijai.3. Įgalinti nepriklausomą žiniasklaidą ir pilietines organizacijas sistemingai viešinti ir atremti bandymus dezinformuoti visuomenę, didinti visuomenės informuotumą apie dezinformacijos keliamą pavojų.4. Perduoti Lietuvos patirtį ir gerąją praktiką, stiprinant nepriklausomą žiniasklaidą, bei keistis patirtimi ir gerosios praktikos pavyzdžiais tarp projekte dalyvaujančių šalių.  |
| **3.3. Tikslinė grupė**  | ES Rytų partnerystės šalių viešosios nuomonės lyderiai, žiniasklaida, pilietinė visuomenė. |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų. |
| **5. Papildoma informacija***Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\*\* ar kita paraiškų teikėjams svarbi informacija.* | - Panašaus pobūdžio projektų įgyvendinimo patirtis;- Projekto vykdytojo finansinis indėlis ir/arba kiti finansavimo šaltiniai. |

*\*Pasirinkti ne mažiau kaip tris išvardintas šalis*

*\*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA Nr. 9**

**„****Parama UKRAINOS, MOLDOVOS RESPUBLIKOS IR Sakartvelo administracinių ir institucinių gebėjimų stiprinimui EUROINTEGRACIJOS SRITYJE“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė partnerė** | Ukraina, Moldovos Respublika, Sakartvelas*\** |
| **2. Bendradarbiavimo sritis**  | Geras valdymas ir administracinių bei institucinių gebėjimų stiprinimas |
| **3. Projekto aprašymas** |
| **3.1. Projekto tikslas**  | Padėti Ukrainai, Moldovos Respublikai ir Sakartvelui įgyvendinti būtinas reformas, siekiant tolimesnės šalių integracijos į ES. |
| **3.2. Projekto uždaviniai** | 1. Teikti Lietuvos ekspertinę paramą Ukrainos, Moldovos Respublikos ir Sakartvelo valstybės institucijoms siekiant:1.1 padėti šalims partnerėms įgyvendinti 2022 m. birželio 17 d. Europos Komisijos Komunikatuose Europos Parlamentui, Europos Vadovų Tarybai ir Tarybai ([COM/2022/405](https://eur-lex.europa.eu/legal-content/LT/TXT/PDF/?uri=CELEX%3A52022DC0405&from=EN), [COM/2022/406](https://eur-lex.europa.eu/legal-content/LT/TXT/PDF/?uri=CELEX:52022DC0406&from=EN), [COM/2022/407](https://eur-lex.europa.eu/legal-content/LT/TXT/PDF/?uri=CELEX:52022DC0407&from=EN)) pateiktas rekomendacijas;1.2 perduoti gerąją Lietuvos patirtį europinės integracijos klausimais vykdant reformas kiekvienoje šalyje, įskaitant ir tolesnį AA/DCFTA įgyvendinimą. |
| **3.3. Tikslinė grupė**  | Ukrainos, Moldovos Respublikos ir Sakartvelo valstybės institucijos. |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija****Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.** | - Panašaus pobūdžio projektų įgyvendinimo patirtis;- Projekto vykdytojo finansinis indėlis ir/arba kiti finansavimo šaltiniai. |

*\*Pasirinkti ne mažiau kaip dvi išvardintas šalis*

*\*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**VYSTOMOJO BENDRADARBIAVIMO Projekto**

**koncepcijA Nr. 10**

**„****Parama nuo KARO UKRAINOJE nukentėjusiems Ukrainos piliečiams“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Ukraina |
| **2. Bendradarbiavimo sritis (-ys)** | Parama šalies viduje perkeltiems asmenims |
| **3. Projekto aprašymas** |
| **3.1. Projekto tikslas**  | Teikti paramą Ukrainos viduje perkeltų asmenų socialinės ir ekonominės situacijos gerinimui. |
| **3.2. Projekto uždaviniai** | 1. Prisidėti prie perkeltų asmenų socialinės ir ekonominės integracijos vietos bendruomenėse [pagalba įgyti reikiamas kompetencijas ir įgūdžius, didinti galimybes įsidarbinti ar sukurti verslą].2. Skatinti perkeltų asmenų smulkaus ir vidutinio verslo pridėtinės vertės ir eksporto gebėjimų plėtrą.3. Remti priverstinai perkeltų vaikų švietimo, neformaliojo ugdymo iniciatyvas. 4. Organizuoti psichologinės pagalbos teikimą nuo karo nukentėjusiems šalies viduje perkeltiems asmenims. |
| **3.3. Tikslinė (-s) grupė (-s)** | Šalies viduje perkelti asmenys |
| **4. Numatoma projekto įgyvendinimo trukmė** | Ne ilgiau kaip 12 mėn., kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija** *Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.*  | * Panašaus pobūdžio projektų įgyvendinimo patirtis;
* Bendradarbiavimo su partneriais Ukrainoje patirtis;
* Projekto vykdytojo finansinis indėlis ir/ar kiti papildomi finansavimo šaltiniai.
* Projektas bus laikomas tinkamu, jeigu atitiks bent vieną uždavinį.
 |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*

**Vystomojo bendradarbiavimo Projekto**

**koncepcijA Nr. 11**

**„****PARAMA UZBEKISTANO ŠVIETIMO SISTEMOS STIPRINIMUI SKAITMENINIMO SRITYJE“**

|  |
| --- |
| **BENDRA INFORMACIJA APIE PROJEKTĄ** |
| **1. Valstybė (-ės) partnerė (-ės)**  | Uzbekistanas |
| **2. Bendradarbiavimo sritis (-ys)** | Švietimas |
| **3. Projekto aprašymas** |
| **3.1. Projekto tikslas**  | Padėti Uzbekistanui diegti informacines technologijas švietime, prisidėti prie iniciatyvos „Skaitmeninis Uzbekistanas 2030“ įgyvendinimo.  |
| **3.2. Projekto uždaviniai** | 1. Dalyvauti įgyvendinant įvairias Uzbekistano švietimo sistemos ir atskirų švietimo įstaigų skaitmeninimo programas, diegiant elektroninius dienynus, švietimo registrus, tobulinant nuotolinį mokymą, kuriant ir įgyvendinant kitas skaitmeninimo programas švietimo srityje.2. Prisidėti gerinant moterų ir jaunimo skaitmeninius įgūdžius.3. Kurti teigiamą Lietuvos įvaizdį, stiprinant bendradarbiavimą tarp Lietuvos ir Uzbekistano švietimo įstaigų, mokslo ir studijų institucijų. |
| **3.3. Tikslinė (-s) grupė (-s)** | Uzbekistano švietimo įstaigos, mokslo ir studijų institucijos |
| **4. Numatoma projekto įgyvendinimo trukmė** | Ne ilgiau kaip 12 mėn, kai projekto vertė iki 50.000 eurų;Ne ilgiau kaip 24 mėn., kaip projekto vertė daugiau kaip 50.000 eurų; |
| **5. Papildoma informacija***Jei esama, nurodomi papildomi projekto paraiškų, kurios bus parengtos pagal šią projekto koncepciją, vertinimo kriterijai\* ar kita paraiškų teikėjams svarbi informacija.* | - Panašaus pobūdžio projektų, iniciatyvų įgyvendinimo patirtis;- Projekto vykdytojo finansinis indėlis ir/ar kiti papildomi finansavimo šaltiniai; |

*\*Vadovaujantis Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278, 35 punktu, paraiškai* *gali būti skiriami papildomi balai už atitiktį institucijos kvietime nurodytiems papildomiems projektų paraiškų vertinimo kriterijams. Papildomi kriterijai gali būti numatyti, jeigu kvietime planuojama specifinė vystomojo bendradarbiavimo veikla, iš projektų paraiškų ar koncepcijų teikėjų tikimasi specifinių gebėjimų ar patirties.*